यह कितना अजीब है कि पत्रकारिता की भूमिका समाज को जागृत करने की थी. इसकी भूमिका जायज़ सवाल उठाने की थी, सरकारों को कटघड़े में खड़ा करने की थी. लेकिन आज वही पत्रकारिता आज अपने चरित्र की वजह से समाज को बांट रही है. सरकारों की गुलाम बन चुकी है और खुद भी कटघड़े में खड़ी है. इसके लिए किसी एक संस्थान या एक पत्रकार या किसी ख़ास संस्थान या पत्रकारों को ज़िम्मेदार नहीं ठहराया जा सकता, समूची पत्रकार बिरादरी की साझा ज़िम्मेदारी है. बल्कि उससे कहीं अधिक ज़िम्मेदारी पाठकों व दर्शकों की भी है. क्योंकि रविश कुमार के शब्दों में –‘एक कमज़ोर अख़बार, एक कमज़ोर पत्रकार आपको लाचार बनाता चला जाएगा.’